תומאס קרלייל

תומאס קרלייל (באנגלית: Thomas Carlyle; 4 בדצמבר 1795 – 5 בפברואר 1881) היסטוריון והוגה דעות בריטי.

ביוגרפיה

רכש את השכלתו באוניברסיטת אדינבורו ועסק בהוראה. בסקוטלנד זכה להצלחה ספרותית מועטה בלבד, לכן עקר ללונדון בשנת 1834, שם כתב את חיבורו המפורסם המהפכה הצרפתית: היסטוריה.

השקפתו הקלוויניסטית הביאה את קרלייל לייחס חשיבות עליונה לדמות היחיד ולהשפעתו על ההיסטוריה האנושית. רעיון זה בולט ביותר בחיבורו על גיבורים, עבודת גיבורים, ומידת הגבורה בדברי הימים (1841).

בה בעת היה קרלייל מודע למעשי עוול חברתי ומודעות זו המריצה אותו לפנות אל מצפונם של בני תקופתו, שכל מעייניהם היו נתונים לשיפור מצבם החומרי, ולדרוש מהם לדאוג לשכבות המקופחות, כדי שלא תאבד האומה את איכותה המוסרית.

להשקפותיו של קרלייל הייתה השפעה רבה על מחוקקים ליברלים באנגליה בתקופתו, ויש האומרים כי אף שימשו בסיס לפולחן אישיות המנהיג בתורות טוטליטריות במאה ה-20.

במאה ה-19, תומאס קרלייל וההוגים הרברט ספנסר וסידני סמית' הפכו את המונח "הסרט האדום" לביטוי עממי המבטא את התיעוב שאדם חש כלפי כל שלטון באשר הוא.

לקריאה נוספת
תומאס קרלייל, מתוך עבר והווה. מאנגלית: אביעד שטיר. דחק, גיליון י"ב, 2020.

קישורים חיצוניים 

 תומאס קרלייל, על גיבורים, עבודת גיבורים, ומידת הגבורה בדברי הימים בתרגום לעברית מאת איסר יוסף אינהורן, באתר פרויקט בן-יהודה
 
 
 
 

בוגרי אוניברסיטת אדינבורו
היסטוריונים בריטים
סופרים סקוטים
בריטים שנולדו ב-1795
בריטים שנפטרו ב-1881
מונצחים בשלט כחול של ארגון המורשת האנגלית